पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर । कांग्रेस महासचिव दिग्विजय सिंह ने बुधवार शाम विधायक कवासी लखमा से मुलाकात की। उन्होंने झीरमघाटी में हुए नक्सली हमले की पूरी जानकारी ली। उन्होंने कांग्रेस नेता सुभाष धुप्पड़ और नक्सल हमले में घायल मोतीलाल साहू के निवास पर जाकर उनसे मुलाकात की।
दिग्विजय सिंह नंदेली से लौटने के बाद विधायक कवासी लखमा से मिले और उनसे इस घटना की विस्तृत जानकारी ली। उन्होंने उनके स्वास्थ्य का हाल भी जाना। उनके साथ प्रदेश कांग्रेस के कार्यवाहक अध्यक्ष डॉ. चरणदास महंत, विधानसभा में नेता प्रतिपक्ष रविंद्र चौबे और प्रदेश महामंत्री भूपेश बघेल भी शामिल थे।
पर्याप्त सुरक्षा क्यों नहीं दी- सिंह : दिग्विजय सिंह ने नक्सल वारदात के लिए राज्य सरकार जिम्मेदार ठहराया है। उन्होंने पत्रकारों से चर्चा में कहा कि आखिर राज्य सरकार ने परिवर्तन यात्रा को पर्याप्त सुरक्षा क्यों नहीं दी। सुरक्षा चूक की गई है। उन्होंने एनआईए की प्रारंभिक रिपोर्ट जारी होने के भ्रम बताया। इसकी शिकायत वे प्रेस काउंसिल से भी करेंगे।
भाजपा सरकार को बदलने का लेंगे संकल्प : कांग्रेस ने 6 जून को सभी जिला मुख्यालयों में श्रद्धांजलि सभा का आयोजन किया है। राजधानी के कांग्रेस भवन में सुबह 11 बजे श्रद्धांजलि सभा होगी। इसमें राष्ट्रीय महासचिव दिग्विजय सिंह भी मौजूद रहेंगे। इसमें दिवंगत नेता नंदकुमार पटेल, महेन्द्र कर्मा, उदय मुदलियार, दिनेश पटेल सहित अन्य कांग्रेस कार्यकर्ताओं और सुरक्षा जवानों को श्रद्धांजलि दी जाएगी।
सभा में कांग्रेस कार्यकर्ता भाजपा सरकार को उखाड़ फेंकने का संकल्प भी लेंगे। इसके बाद 7 जून को कांग्रेस के 199 ब्लॉक संगठन श्रद्धांजलि सभा का आयोजन करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn